Avstralija je danes po zmagi nad Češko slavila zgodovinsko uvrstitev v polfinale svetovnega prvenstva.

Joe Ingles je s svojimi organizatorskimi sposobnostmi, visokim košarkarskim IQ-jem in pravilnim odločitvami, eden izmed vodij Avstralije tako na terenu kot tudi izven. Takoj po zgodovinski zmagi je stopil pred medije in spregovoril o njihovih možnostih za osvojitev prve medalje: “Napišete lahko “kul” zgodbo o tem. Ni mi mar za preteklost, govorimo o tem kar se dogaja zdaj.”

V polfinale so se uvrstile ekipe iz treh različnih celin

“Košarka je čudovit šport. Veliko odličnih igralcev, odličnih ekip. Ekipe postajajo vse močnejše in močnejše, toda zame naš uspeh ni nobeno presenečenje. Z reprezentanco na tej ravni igram že vrsto let, vidim, da ekipe rastejo in zame smo mi ena izmed teh. Ko sem začel, smo se morali boriti vsako tekmo. Prišli smo do točke, ko smo lahko kakšno tekmo že bolj sproščeno, toda še vedno nismo zadovoljni.”

O tem kaj jih najbolj odlikuje je bil zelo kratek: “Zares smo si všeč med seboj. To je najpomembnejša stvar.”

Foto: FIBA/www.fiba.basketball